मेनारिया ब्राह्मण समाज : पहले मुकाबले में मादड़ी जीता
उदयपुर . मेनारियानवयुवक मंडल और मेनारिया समाज ग्राम सभा पानेरियों की मादड़ी के साझे में शनिवार को अखिल भारतीय मेनारिया समाज की पहली कबड्डी स्पर्धा का आगाज समाज नोहरे में हुआ। प्रतियोगिता का शुभारंभ शहर के रणजी प्लेयर अशोक मेनारिया ने किया। इस दौरान अशोक ने सभी खिलाड़ियों से परिचय लेकर उन्हें बधाई दी। स्पर्धा के पहले मुकाबले में मादड़ी ने मेनार बी को 43-18 से हराया। पहले दिन 16 मुकाबले खेले गए। समारोह में मुख्य अतिथि खरसाण सरपंच भगवती लाल मेनारिया थे। स्पर्धा का समापन रविवार शाम को होगा।
awa_Deva hin_Deva